মনোজ দিন্দাদের পাশে দাঁড়ালেন সৌরভ | Delhi goes to Ranji final after misarable performance of bengal cricketer - Bengali Mykhel
» মনোজ দিন্দাদের পাশে দাঁড়ালেন সৌরভ
Updated: Thursday, December 21, 2017, 18:53 [IST]
বাংলা দলে নিয়ে এখন সকলেই বেশ রেগে। গোটা রনজিতে দারুণ পারফরম্যান্সের পর সেমিফাইনালে এসে পা হড়কে গেছে বাংলার। যা নিয়ে বিভিন্ন লোক বিভিন্ন কথা বলেছেন। তবে এই অবস্থায় প্রকৃত অভিভাবকের মতো দলের পাশে দাঁড়ালেন সৌরভ গঙ্গোপাধ্যায়।
সৌরভ গোটা রনজিতেই বিভিন্ন সময়ে দলকে পেপটেক দিয়ে তাতিয়ে রেখেছিলেন, দিয়েছিলেন টিপস। কোয়ার্টার ফাইনালে-র গুজরাতের বিরুদ্ধে ম্যাচের সময় তো রাজস্থানেও গিয়েছিলেন তিনি। তারপর দিল্লির বিরুদ্ধে ম্যাচের দ্বিতীয় দিনের পর সৌরভ দলকে তাতাতে ইডেনের ভারত বনাম অস্ট্রেলিয়া ম্যাচের উদাহরণ দিয়েছিলেন। কিন্তু শেষরক্ষা হয়নি।
এদিকে সৌরভ বলেছেন, 'খেলাধুলোয় বিপর্যয় বলে কিছু হয় না। ভাল খেলতে পারেনি বলেই এরকম ভাবে হারতে হয়েছে।' দাদার সোজাসাপ্টা মত ক্রিকেটে এরকম হওয়া অভাবনীয় কিছু নয়।
তবে এরকমভাবে বড় মঞ্চে চোক করে যাওয়া নতুন কিছু নয়। এরর আগের বার বিজয় হাজারের ফাইনালেও ভেঙে পড়েছিল বাংলা দল। সৌরভের অভিজ্ঞ নজর এটা দলের অভিজ্ঞতার অভাবকেই দায়ি করছেন। সৌরভ বলেছেন,
'অভিজ্ঞতার অভাব। দলের অধিকাংশ ক্রিকেটারই বাচ্চা ছেলে। খেলতে খেলতেই শিখবে। তবে এঁদের আরও উন্নত ক্লাব ক্রিকেটের পরিকাঠামোয় খেলতে হবে।'
এদিকে মাঠের মতো মাঠের বাইরেও দিল্লির উত্তাপ বজায় রেখেছে। বিভিন্ন বিষয় নিয়ে তির্যক মন্তব্য ছুঁড়ে দেওয়া হচ্ছে বাংলা দলের উদ্দেশ্য। বাংলা ক্রিকেটাররা এতে কিছু প্রকাশ্যে না বলেলও নিজেদের কাছের লোকের কাছে বিরক্তি প্রকাশ করেছেন।
Story first published: Thursday, December 21, 2017, 11:37 [IST]